প্রশাসনের কড়া নজরদারিতে পানাগড়ে ছটপুজোর আয়োজন

পানাগড়: প্রায় ৫৫ বছর ধরে চলে আসা ঐতিহ্য বজায় রেখে এ বছরও পানাগড় (Panagarh) স্টেশন সংলগ্ন রেল পুকুরে মহা ধুমধামে পালিত হল ছটপুজো (Chhath Puja)। আয়োজন করে হিন্দি সাংস্কৃতিক পরিষদ (District News)।

অপ্রীতিকর ঘটনা এড়াতে প্রশাসনের পক্ষ থেকে নেওয়া হয় কড়া নিরাপত্তা ব্যবস্থা। রেল পুকুর চত্বর জুড়ে ছিল সিসিটিভি ক্যামেরা নজরদারি, পাশাপাশি মোতায়েন ছিলেন কাঁকসা থানার পুলিশ ও রেল পুলিশের কর্মীরা।

আরও পড়ুন: কাঁটাতার পেরিয়ে ভারতে ঢোকার চেষ্টা, বিএসএফের হাতে ধরা ৩ বাংলাদেশি

এদিন বিকাল থেকেই রেল পুকুর ঘাটে ভিড় জমায় হিন্দিভাষী মানুষজন। শুধু হিন্দিভাষী নন, অন্যান্য ধর্ম ও ভাষার মানুষরাও এদিনের পুজো দেখতে উপস্থিত ছিলেন। আয়োজক কমিটির সদস্যদের দাবি, ১৫ হাজারেরও বেশি ভক্ত এদিন ঘাটে পুজো দিতে আসেন।

ভক্তদের কথায়, “ছট পুজো সূর্যদেবের আরাধনা দিয়েই শুরু হয় এবং শেষও হয় তাঁর পূজার মাধ্যমেই। প্রথম দিন সূর্যাস্তের সময় পুজো দেওয়া হয়, পরদিন সূর্যোদয়ের সময় অরঘ্য নিবেদন করে পুজোর সমাপ্তি ঘটে।”